Diari Oficial de la Generalitat Valenciana


Sumari del DOGV 5306, del 19-07-2006 (2006/7440)

Resolució d'1 de juny de 2006, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa i l'aprovació del projecte d'execució i addendes a este, per a la construcció de les instal·lacions corresponents al gasoducte de gas natural consistent en doble desplaçament en alta pressió A (APA)(1) al barranc de la Serraleta i connexió a l'empresa Amadeo Martí, SL, al terme municipal de Nules, a la província de Castelló. (CBREDE 2005/29/12).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5306

Data del DOGV
:   19-07-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/7440


Data del document
:   01-06-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Nules
    * empresa privada
    * gas natural

Resolució d'1 de juny de 2006, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa i l'aprovació del projecte d'execució i addendes a este, per a la construcció de les instal·lacions corresponents al gasoducte de gas natural consistent en doble desplaçament en alta pressió A (APA)(1) al barranc de la Serraleta i connexió a l'empresa Amadeo Martí, SL, al terme municipal de Nules, a la província de Castelló. (CBREDE 2005/29/12).[2006/7440]  
Vist l'expedient amb referència CBREDE 2005/29/12, incoat pel Servici Territorial d'Energia de Castelló, a instància de Gas Natural Distribución SDG, SA, amb domicili a l'efecte de notificacions a Castelló (12941), polígon industrial Ciutat del Transport, carrer Portugal, nau I, relatiu a la sol·licitud de 16 de desembre de 2005, sobre l'autorització administrativa i l'aprovació del projecte d'execució i la 1a addenda a este, per a la construcció de les instal·lacions corresponents al gasoducte de gas natural consistent en el doble desplaçament en alta pressió A (APA)(1) i connexió a l'empresa Amadeo Martí, SL, al barranc de la Serraleta, al terme municipal de Nules, província de Castelló.  
S'adjunta l'exemplar del projecte i la 1a addenda a este firmats pel senyor Federico Arroyo Gómez i visats pel Col·legi d'Enginyers Industrials de la Comunitat Valenciana, Demarcació de Castelló, en dates 18 de juliol i 27 d'octubre de 2005, respectivament.  
Resultant la documentació aportada junt amb la referida sol·licitud, consistent en:  
. Resolució de 27 de desembre de 2004, del conseller d'Infraestructures i Transport, per la qual es resol ordenar l'execució de l'obra d'emergència de canalització de barrancs en zona urbana, Nules (Castelló). Expedient 2004/10/281.  
(1) APA: 4 bar < P £16 bar  
. Sol·licitud de l'Ajuntament de Nules d'1 de març de 2005 a la Confederació Hidrogràfica del Xúquer del Ministeri de Medi Ambient per a l'execució de l'esmentada obra i l'autorització del mencionat organisme de 20 d'octubre de 2005, amb les condicions particulars i generals que esta conté.  
Resultant que a la vista de la presentació de la sol·licitud i documentació referida, el Servici Territorial d'Energia de Castelló va remetre ofici en data 30 de gener de 2006 a la peticionària a l'efecte aclaridor respecte a la pressió màxima de servici que figura en el projecte i 1a addenda a este, la qual cosa va portar a l'efecte per mitjà d'escrit, redactat com a 2a addenda, en què es determina que totes les instal·lacions definides estaran dissenyades per a treballar en alta pressió A (APA)(1), és a dir, per a pressions iguals o menors a 16 bar, i es sol·liciten les correccions pertinents.  
El mencionat escrit està firmat pel senyor Federico Arroyo Gómez i visat pel Col·legi d'Enginyers Industrials de la Comunitat Valenciana, Demarcació de València, en data 9 de febrer de 2006.  
Resultant que es va realitzar la informació pública a què fa referència la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de Transport, Distribució, Comercialització, Subministrament i Procediments d'Autorització d'instal·lacions de gas natural, per mitjà d'anuncis en el Butlletí Oficial de la Província de Castelló el dia 11 de març de 2006, en el Diari Oficial de la Generalitat del 3 de març de 2006, i en els diaris de premsa Levante, El Mercantil Valenciano i Mediterraneo del dia 6 de març de 2006. Segons consta en l'expedient remés no han sigut presentades al·legacions a la petició efectuada.  
Resultant que de conformitat amb la sol·licitud efectuada, segons el que establix el Reial Decret 1434/2002, es va remetre separata de la instal·lació projectada a l'Ajuntament de Nules, únic afectat, que contenia les característiques generals de la instal·lació, a l'efecte d'establir les oportunes condicions tècniques, i s'ha remés resolució de l'alcaldia de data 1 de març de 2006, per mitjà de la qual s'informa favorablement el projecte presentat, amb l'excepció que el traçat, haurà d'ajustar-se al que s'indica en el pla que s'adjuntava.  
Resultant que traslladades al sol·licitant les condicions presentades per l'Ajuntament de Nules, es va adjuntar la corresponent 3a addenda amb les modificacions indicades, firmada pel senyor Federico Arroyo Gómez i visada pel Col·legi d'Enginyers Industrials de la Comunitat Valenciana, Demarcació de València, en data 7 d'abril de 2006, que novament remesa a l'Ajuntament referit, va informar favorablement la separata del projecte de referència amb la 3a addenda presentada.  
Resultant que de conformitat amb el que establix l'article 80 del Decret 1434/2002, es va remetre separata de la instal·lació projectada, que contenia les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que es troba en l'expedient, concretament a:  
. Ministeri de Medi Ambient. Confederació Hidrogràfica del Xúquer, per dos encreuaments de canonada de conducció de gas natural davall el barranc de la Serraleta, al terme municipal de Nules, Castelló (connexió a Amadeo Martí, SL).  
. Servici Territorial de Carreteres de la Conselleria d'Infraestructures i Transport, per encreuament subterrani en la CV-231, PK 0,700, al terme municipal de Nules.  
En resposta a la petició de condicions formulada pel Servici Territorial d'Energia de Castelló, els organismes mencionats van resoldre accedir a allò que s'ha sol·licitat, amb les condicions particulars i generals que contenen els seus informes i que traslladats al sol·licitant va manifestar la seua conformitat i acceptació amb el contingut d'estos.  
Resultant que Gas Natural Distribución, SDG, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Resultant que, d'acord amb la sol·licitud, el projecte i les diferents addendes presentades, la finalitat que es perseguix amb la construcció d'esta instal·lació esdevé de la canalització de barrancs en la zona urbana de Nules, i conseqüència d'això, es realitzarà així mateix la derivació de la connexió projectada.  
Resultant que el Servici Territorial d'Energia de Castelló, encarregat de la instrucció de l'expedient de sol·licitud, ha informat favorablement esta.  
Considerant que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.   
Considerant que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i en particular, en el capítol I del títol III d'este, respecte a la sol·licitud de connexió.  
Considerant que la Direcció General d'Energia és competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia, resol:  
Primer  
Atorgar l'autorització administrativa a l'empresa Gas Natural Distribución SDG, SA, per a la construcció de les instal·lacions corresponents al gasoducte de gas natural consistent en doble desplaçament en alta pressió A (APA)(1) al barranc de la Serraleta i connexió a l'empresa Amadeo Martí, SL, al terme municipal de Nules, a la província de Castelló.  
La present autorització quedarà sotmesa a les condicions que figuren a continuació:   
Primera. La companyia Gas Natural Distribución SDG, SA, complirà amb les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels Distribuïdors i Comercialitzadors en relació amb el subministrament de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de l'autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
Segona. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Tercera. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
Quarta. La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre i de conformitat amb l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
Cinquena. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.  
Sisena. La present autorització s'atorga sense perjuí de tercers i deixa fora de perill els drets particulars.  
Setena. Serà causa de revocació de la present autorització l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Segon  
Aprovar el projecte d'execució i 1a, 2a i 3a addenda presentades a este, del gasoducte de gas natural autoritzat en l'apartat anterior, firmats tots per l'enginyer industrial Sr. Federico Arroyo Gómez i amb dates de visat 18 de juliol i 27 d'octubre de 2005, 9 de febrer i 7 d'abril de 2006, respectivament, les característiques principals del qual es mencionen a continuació i se'ls sotmet a les condicions que igualment s'indiquen:  
. Tipus de gas: gas natural.  
. Traçat:  
a) Primer desplaçament:  
Entre les respectives T de presa de càrrega per a connexió amb la xarxa existent, i travessant la carretera CV-231 de Nules a la Vilavella. Longitud, 288 m.  
b) Connexió de gas a l'empresa Amadeo Martí, SL:  
Consistent en una derivació de l'anterior conducció. Longitud, 40 m.  
c) Segon desplaçament:  
Entre les respectives T de presa de càrrega per a la connexió amb la xarxa existent, i el seu final és pròxim a la carretera CV-226 de Nules a la Vall d'Uixó. Longitud, 311 m.  
. Canonades: característiques corresponents a les actuacions respectives del traçat:  
a) D'acer amb diàmetre de 6'', especificació API 5L, qualitat grau B i grossària de 3,6 mm.  
 b) D'acer amb diàmetre de 2'', especificació API 5L GRB (abans de travessar el barranc) i grossària de 3,9 mm.  
c) D'acer amb diàmetre de 10'' i grossària 5,6 mm, en el tram del barranc de 40 m. Diàmetre de 6'' i grossària de 4 mm (després de travessar el barranc). Especificació API 5L GRB.  
. Pressió de disseny:  
Pressió màxima de treball APA (4 ba r< P £ 16 bar)  
. Pressupost: 87.736,52 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte i addendes presentats, amb les variacions que si és el cas se sol·liciten i autoritzen.  
2. El titular de l'esmentada instal·lació donarà compte de la terminació de les obres al Servici Territorial d'Energia de Castelló, a l'efecte de reconeixement, i es presentarà l'oportú certificat de direcció, subscrit per tècnic competent i visat pel col·legi oficial corresponent.  
3. El titular de la instal·lació notificarà per escrit al Servici Territorial d'Energia de Castelló el començament dels treballs per a efectuar inspeccions d'estos, en cas de considerar-ho convenient.  
4. L'Administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'Administració, previ l'oportú expedient, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.  
6. El termini d'execució de les obres serà de 6 mesos a partir de la notificació de la present resolució. No obstant això, amb anterioritat a la finalització d'este termini, Gas Natural Distribución SDG, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
La present resolució no és definitiva en via administrativa i contra la qual es pot interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 1 de juny de 2006.. El director general d'Energia: Antonio Cejalvo Lapeña.